|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 14, 487 48 67, 487 40 36ounz@vojvodina.gov.rs |
|  | KLASA: 128-451-665/2019-01 |  DATUM: 25.2.2019. |

Na temelju članka 3. Pravilnika o dodjeli proračunskih sredstava za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj 4/17) i članka 3. Pravilnika o dodjeli proračunskih sredstava za financiranje i sufinanciranje modernizacije infrastrukture predškolskih ustanova na teritoriju AP Vojvodine („Službeni list APV”, br. 14/17), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2019. godinu („Službeni list APV”, br. 60/18), Pokrajinsko tajništvo za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE REKONSTRUKCIJE, ADAPTACIJE, SANACIJE I INVESTICIJSKO ODRŽAVANJE OBJEKATA USTANOVA OSNOVNOG, SREDNJEG OBRAZOVANJA I ODGOJA, UČENIČKOG STANDARDA I PREDŠKOLSKIH USTANOVA NA TERITORIJU AUTONOMNE POKRAJINE VOJVODINE ZA 2019. GODINU:**

Natječaj se raspisuje na iznos sredstava osiguranja Pokrajinskom skupštinskom odlukom o proračunu Autonomne Pokrajine Vojvodine za 2019. godinu („Službeni list APV”, br. 60/18) i to: za financiranje i sufinanciranje rekonstrukcije, adaptacije, sanacije i investicijsko održavanje objekata ustanova osnovnog, srednjeg obrazovanja i odgoja, učeničkog standardai predškolskih ustanova na teritoriju Autonomne Pokrajine Vojvodine u ukupnom iznosu od **144.159.702,00 dinara** (na razini osnovnog obrazovanja i odgoja **93.400.000,00 dinara**, na razini srednjeg obrazovanja i odgoja**32.800.000,00** **dinara,** za ustanove učeničkog standarda **8.964.702,00 dinara** i za predškolske ustanove **8.995.000,00** **dinara**).

Sredstva su namijenjena za izvođenje radova rekonstrukcije, adaptacije, sanacije i za investicijsko održavanje objekata ustanova osnovnog, srednjeg obrazovanja i odgoja, učeničkog standardai predškolskih ustanova na teritoriju Autonomne Pokrajine Vojvodine, a za koje rješenje o odobravanju izvođenja radova izdaje tijelo nadležan za izdavanje građevinske dozvole prema članku 145. stavak 1. Zakona o planiranju i izgradnji („Sl. glasnik RS“, br. 72/2009, 81/2009-ispr.,64/2010-odluka US, 24/2011,121/2012, 42/2013- odluka US, 50/2013 – odluka US, 98/2013 – odluka US, 132/2014,145/2014 i 83/2018).

Sredstva se ne dodjeljuju za financiranje i sufinanciranje izvođenja radova izgradnje, dogradnje i tekućeg održavanja objekta.

Sredstva se ne dodjeljuju za radove čije je financiranje u punom iznosu osigurano iz drugih izvora.

Realizacija financijskih obveza vršit će se u skladu s likvidnim mogućnostima proračuna Autonomne Pokrajine Vojvodine za 2019. godinu.

**UVJETI NATJEČAJA**

*1. Podnositelji prijave*

Podnositelji prijave su:

* škole za osnovno obrazovanje i odgoj, škole za srednje obrazovanje i odgoj i ustanove učeničkog standarda na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave;
* jedinice lokalne samouprave (isključivo za potrebe predškolskih ustanova) na teritoriju AP Vojvodine.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine, kao i po Pravilniku o dodjeli proračunskih sredstava za financiranje i sufinanciranje modernizacije infrastrukture predškolskih ustanova na teritoriju AP Vojvodine jesu:

1. značaj realizacije projekta kada je riječ o sigurnosti učenika, nastavnika odnosno djece, odgojitelja i zaposlenika koji koriste objekte;
2. značaj realizacije projekta za osiguravanje kvalitetnih uvjeta za boravak i izvođenje odgojno-obrazovnog rada;
3. financijska opravdanost projekta;
4. održivost projekta;
5. lokalni odnosno regionalni značaj projekta;
6. aktivnosti koje su poduzete s ciljem realizacije projekta;
7. osigurani izvori sredstava za realizaciju projekta.

**OPĆE SMJERNICE NATJEČAJA**

Ukoliko je tehnički moguće projekt realizirati u više neovisnih faza izvođenja radova, podnositelj prijave treba podnijeti prijavu s jasno navedenim fazama za izvođenje radova i naznačenim financijskim sredstvima za sve faze.

Priloženi predmer i predračun radova treba da budu s precizno utvrđenom količinom radova i s tržišnim cijenama, jer će se sredstva podnositelja prijave prenositi u skladu sa provedenim postupkom javne nabave (a najviše do odobrenoga iznosa). Viškove radova i nepredviđene radove Tajništvo neće moći financirati.

 Podnositelj prijave, koji je za određeni projekt konkurirao i na drugim mjestima, ima pravo podnošenja prijave i na predmetni natječaj ukoliko u momentu podnošenja prijave nije imao, niti je mogao imati saznanje o tomu je li su mu odobrena sredstva po drugom natječaju za predmetni projekt.

Sredstva osiguranja na ime učešća ustanove mogu biti vlastita, iz donacija i iz proračuna svih razina vlasti i ova sredstva mogu biti novčana i nenovčana. Nenovčana sredstva su neugrađeni građevinski materijal.

Nakon dodjele sredstva po Natječaju, Korisnik će biti dužan:

* potpisati ugovor o dodjeli proračunskih sredstava s Tajništvom, kojim će se regulirati međusobna prava i obveze ugovornih strana;
* prije objavljivanja javne nabave na Portalu uprave za javne nabave, dostaviti Tajništvu **presliku prijedloga odluke o pokretanju postupka javne nabave s procijenjenom vrijednosti radova i s točno navedenim podacima o izvorima financiranja radova** (ukoliko je Tajništvo suglasno s prijedlogom odluke o pokretanju postupka javne nabave izdati će korisniku Suglasnost za pokretanje postupka javne nabave);
* provede postupak javne nabave (za izbor ponuđača odgovoran je Korisnik i odgovorna osoba u njemu);
* dostaviti presliku bankarske garancije izabranoga izvođača radova za dobro izvršenje posla;
* dostaviti presliku bankarske garancije izabranoga izvođača radova za povrat avansnoga plaćanja ukoliko je Korisnik ugovorio avansno plaćanje s izabranim ponuđačem;
* angažirati neovisnu osobu kao stručni nadzor nad izvođenjem predmetnih radova;
* dostaviti rješenje o odobrenju izvođenja predmetnih radova izdanom od strane tijela općinske/gradske uprave nadležne za izdavanje građevinske dozvole.

Ukoliko se, nakon provedenoga postupka javne nabave, između Korisnika i izabranoga izvođača radova zaključi ugovor s iznosom koji je niži od procijenjene vrijednosti radova s kojim je Korisnik aplicirao na natječaj, aneksirat će se ugovor kojim se dodjeljuju Korisniku sredstva od strane Tajništva. Aneksiranjem se umanjuje dodijeljeni iznos sredstava od strane Tajništva u skladu sa stvarno ugovorenim iznosom radova na koji je zaključen ugovor između Korisnika i izabranoga izvođača radova, pri čemu se ne umanjuje iznos s kojim sudjeluje sufinancijer.

**NAČIN PODNOŠENJA PRIJAVE**

Prijave se podnose na jedinstvenom natječajnom obrascu Tajništva. Kompletna natječajna dokumentacija može se preuzeti od **25.02.2019. godine** na veb-adresi Tajništva [**www.puma.vojvodina.gov.rs**](http://www.puma.vojvodina.gov.rs)

Prijave se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine ‒ nacionalne zajednice s naznakom „Za natječaj – za financiranje i sufinanciranje rekonstrukcije, adaptacije, sanacije i investicijsko održavanje objekata ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine za 2019. godinu”, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (prizemlje zgrade Pokrajinske vlade).

**Uz prijavu na natječaj, prilaže se:**

1. **preslika tehničke dokumentacije na temelju koje je tijelo nadležno za izdavanje građevinske dozvole izdalo rješenje o odobrenju izvođenja radova (u slučaju da ustanova, čiji je osnivač AP Vojvodina, nije pribavila rješenje o odobrenju za izvođenje radova, ova ustanova podnosi presliku tehničke dokumentacije na temelju koje će nakon pribavljanja suglasnosti za izvođenje radova od strane Pokrajinske vlade, nadležno tijelo izdati rješenje o odobrenju izvođenja radova);**
2. **preslika rješenja o odobrenju za izvođenje radova koje izdaje tijelo nadležno za izdavanje građevinske dozvole (ustanove čiji je osnivač AP Vojvodina, koje nisu pribavile rješenje o odobrenju za izvođenje radova, podnose akt nadležnog tijela kojim se potvrđuje da je priložena tehnička dokumentacija kompletna i odgovarajuća, na temelju koje će se po dobivanju suglasnosti Pokrajinske vlade za izvođenje radova izdati rješenje o odobrenju za izvođenje radova);**
3. **predmer i predračun radova potpisan i ovjereni od strane odgovornog projektanta (dokument ne stariji od šest mjeseci s numeriranim stranicama, obvezno treba sadržati datum izrade);**
4. **u slučaju novčanog sufinanciranja dostaviti dokaz o osiguranim sredstvima za sufinanciranje radova (ugovor, rješenje, izvod iz proračuna jedinice lokalne samouprave i slično) zajedno s uredno potpisanom i pečatiranom Izjavom o učešću u sufinanciranju predmetnih radova (Izjavu dostaviti u slobodnoj formi);**
5. **u slučaju nenovčanog sufinanciranja (neugrađeni građevinski materijal),** **dokaz o istraživanju tržišne cijene graditeljskoga materijala na teritoriju APV suglasno Zakonu o javnim nabavama,** **zajedno s uredno potpisanom i pečatiranom Izjavom Korisnika o sufinanciranju predmetnih radova s neugrađenim građevinskim materijalom (Izjavu dostaviti u slobodnoj formi uz navođenje vrste, količine i vrijednosti graditeljskog materijala koji će se upotrijebiti);**

**Rok za podnošenje prijava na Natječaj je 22.03.2019. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za odijelu sredstava odrediti ispunjenje potrebnih uvjeta.

Povjerenstvo neće razmatrati :

* nepotpune prijave;
* nepravodobne prijave (prijave poslane nakon roka koji je označen kao posljednji dan natječaja);
* nedopuštene prijave (prijave koje su podnijele neovlaštene osobe i subjekti koji nisu predviđeni natječajem);
* prijave koje se ne odnose na natječajem predviđene namjene;
* prijave korisnika koji u prethodnom razdoblju financijskim i narativnim izvješćima nisu opravdali sredstva dodijeljena iz pokrajinskog proračuna.

Rezultati Natječaja bit će objavljeni na internetskoj prezentaciji Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na brojeve telefona: 021/487 4036 i 021/ 487 4614.**

 Pokrajinski tajnik

 Mihály Nyilas